**Themâu:**

**Nadolig a Cenhedlaeth Nawr/Rŵan**

Cofiwch **addasu’r iaith** i siwtio’ch ardal/plant. Chi sy’n nabod y plant – byddwch yn sensitif i’w sefyllfaoedd!

**Sleid 1:** Rhagfyr (clic eto\*) Nadolig

Mae’n fis Rhagfyr ac mae’r Nadolig\* ar y gorwel. Mae plant yr ysgolion cynradd yn brysur yn sgwennu llythyrau i Siôn Corn.

**Sleid 2:** babi bach

Yn does ’na rywbeth braf am fywyd plant bach? Maen nhw’n cysgu, bwyta ac yfed ac yn hollol ddibynnol ar bobl eraill i’w cynnal.

**Sleid 3:** gwahanol logos gwefannau cymdeithasol a lluniau o dechnoleg. (Cliciwch \*)

Ydych chi’n cofio bod yn rhy ifanc i boeni am \*facebook, \*twitter, \*snapchat, \*instagram, nifer o ddilynwyr, nifer o \*‘likes’, upgrades, top-ups, youtube, trolls....Tybed ydy technoleg yn rheoli ein byd ni?

**Sleid 4: 8 eiliad**

Ydy o’n wir ein bod ni – sef Cenhedlaeth Z, plant yr 21 ganrif (unfed ganrif ar hugain) ddim ond yn gallu canolbwyntio am 8 eiliad?

Ydy o’n wir mai ni yw Cenhedlaeth Nawr (Rŵan) - ein bod ni eisiau popeth NAWR/RŴAN? Ein bod ni ddim yn gallu disgwyl am ddim byd. Ein bod ni ddim hyn yn oed yn gallu ffurfio perthynas iawn gyda phobl eraill am ein bod ni’n byw a bod ar y cyfryngau cymdeithasol?

**Sleid 5:** clustffonau; smartphone; gêm Xbox

Ydyn ni’n rhy brysur yn ffilmio digwyddiadau i brofi a mwynhau’r digwyddiadau? Ydyn ni’n treulio gormod o amser yn ein byd ein hunain fel ein bod ni’n anwybyddu’r bobl o’n cwmpas ni? Minecraft; C.o.D, Halo... Ydy o’n wir ein bod ni’n gallu treulio cymaint â 7.5 awr y dydd yn sownd i dechnoleg o ryw fath?

**Sleid 6:** Couch –potato

Er gwaethaf ein holl ‘ffrindiau’ a’n ‘dilynwyr’ ar wefannau cymdeithasol mae’n debyg ein bod ni’n fwy unig, yn fwy tew ac yn llai ffit nac unrhyw genhedlaeth sydd wedi bod o’n blaenau ni. Ni yw Cenhedlaeth *Couch-potato*...

**Sleid 7:** Nifer o *smartphones*

.............neu o leiaf Cenhedlaeth *Smartphone-potato*.

[ Medrwch lawr lwytho’r clip ffilm yma o fabi yn chwerthin a’i ‘embedio’ i mewn i’r Ppt, neu ei ddangos ar youtube os oes ganddoch chi gysylltiad band-eang <https://www.youtube.com/watch?v=UjXi6X-moxE> os nad oes unrhyw un o’r opsiynau yna bosib, yna defnyddiwch y sleid ppt].

**Sleid 8**: clip ffilm o fabi’n chwerthin o youtube

Pan rydyn ni’n ifanc mae bywyd yn syml, a phethau syml sy’n ein gwneud ni’n hapus. Mae’r clip ffilm yma o youtube (o fabi’n chwerthin llond ei fol oherwydd bod ei dad yn mynd ‘ping’) wedi cael dros 33 miliwn o ‘hits’. *23 miliwn sydd ar y screenshot ond mae’r un clip ar youtube nifer o weithiau.*

Ynom ni i gyd mae yna ddyhead am gwmni a chariad fel sy’n cael ei weld yn y clip ffilm. Rydyn ni i gyd yn dyheu am fywydau sy’n llawn hapusrwydd a chynhesrwydd. ‘No man is an island’ yw’r dywediad enwog Saesneg. Ond wrth ddibynnu mwy ar dechnoleg y perygl ydy ein bod ni’n ynysu ein hunain, ac yn anghofio am y byd go iawn.

**Sleid 9**: croes drwy smartphone ayb

Mae’r Nadolig yn agosáu, ac felly cofiwch y pethau syml sy’n gwneud bywyd yn gyfoethog mewn gwirionedd: pobl eraill, ffrindiau a theulu.

Rhaid diffodd y ffôn, y PC, y tablet, yr Xbox neu’r Playstation; rhaid tynnu’u clustffonau allan! Er mwyn byw bywyd i’r eithaf rhaid rhoi nid derbyn;

rhaid estyn mas nid cau ein hunain i mewn;

rhaid i ni wenu, bod yn amyneddgar, helpu...camau bach sy’n arwain at fywyd llawn a pherthynas iach gyda phobl.

**Sleid 10: Geni Iesu**

Dathliad Cristnogol yw’r Nadolig sydd ar y gorwel - er ei fod i wedi cael ei *hi-jacio* gan fyd busnes. Mae hanes y Nadolig yn un syml, neges o lawenydd mawr a ddaeth i’r holl fyd. Neges am Dywysog Heddwch; am gariad tu hwnt i eiriau ac am gynnig perthynas hefo Duw sy’n deall yn union sut fyd dyn ni’n byw ynddo a sut broblemau dyn ni’n wynebu.

**Sleid 11: yr adnodau isod**

Meddyliwch o ddifri pa mor chwyldroadol (*revolutionary*) yw’r geiriau yma:

*“Dw i'n rhoi gorchymyn newydd i chi: Carwch eich gilydd. Rhaid i chi garu'ch gilydd yn union fel dw i wedi'ch caru chi. (Ioan 13: 34)*

*Meddyliwch am bobl eraill gyntaf, yn lle dim ond meddwl amdanoch chi'ch hunain. (Philipiaid 2: 4)*

*Helpwch eich gilydd pan mae pethau'n galed. (Galatiaid 6:2)*

Rhaid dal gafael yn yr hyn sy’n wirioneddol bwysig: teulu, ffrindiau a’r bobl sydd o’n cwmpas ni o ddydd i ddydd.

**Gweddïwn:** Ein Tad, mewn byd sy’n llawn gofid a gwae helpa ni i weddïo am heddwch. Mewn byd sy’n llawn tor-calon a thrais, helpa ni i weddïo am gariad a chysur. Mae’r Nadolig wedi ei ‘hi-jacio’ gan fyd busnes, a’r gwir ystyr wedi diflannu, felly helpa ni i gofio am dy gariad Di; am eni Tywysog Heddwch i’r byd; am y neges chwyldroadol o gariad a maddeuant sydd â’r gallu i drawsnewid y byd. Helpa ni i ddiffodd ein ‘gajets’ ac i fod yn rhan o’r byd sydd o’n cwmpas ni. Amen.